松鼠狗

松鼠狗係一種狗，起源自德國東北部，個樣有啲似松鼠，可以有好多唔同顏色，例如白色、黑色、啡色、紅色、橙色等。一般大概重1-3公斤，高22-28厘米。

原產地係波蘭西北部同德國東北部沿海交界嘅波美拉尼亞。

松鼠狗因為體型細，亦會被分類玩具狗，即係經過精選嘅小型同伴狗或寵物狗。

性格 
松鼠狗性格活潑佻皮，好聰明，有好奇心同埋強烈嘅霸地盤慾望。

松鼠狗係一種非常容易融入家庭嘅狗種，一般松鼠狗會揀一位家庭成員為領袖。

松鼠狗身型細，唔係理想嘅「看門狗」，但係佢有尖銳嘅吠聲，對陌生人都會係一種警告。 

松鼠狗可以群體生活，對同類好友善，但係若果遇到有攻擊性嘅狗，松鼠狗會不顧一切咁反擊，就算比佢大幾倍嘅狗亦都一樣。

壽命 
松鼠狗係一種健康嘅狗品種，壽命同其他玩賞狗差唔多，普遍長命嘅可以到12至16歲。

狗種